พอดีตั้งกระทู้ใหม่ไม่ได้ค่ะเลยมาถามในนี้ อยากถามว่า พอดีหนุกินยาคุมแบบ21เม็ดแต่เหลืออีก5เม็ด ถึงจะหมดแต่ประจำเดือนก็มาก่อนยาหมด ถ้าทุกที่ที่ประจำเดือนมาจะมาประมาณ 7วันแล้วก็หาย แต่อันนี้มา8-9วันแล้วค่ะ หนูควรทำไงค่ะ หนูจะเป็นอะไรไมค่ะ
สวัสดีค่ะ ในกรณีนี้น่าจะเป็นเลือดออกผิดปกติระหว่างรอบเดือน ซึ่งอาจเกิดจาก-ผลข้างเคียงของยาคุมกำเนิด แต่ส่วนใหญ่จะทำให้มีเลือดออกกะปริดกะปรอย ปริมาณเลือดที่ออกจะไม่มาก มาประมาณ 1-2 วันแล้วหยุดเอง-มีโรคของมดลูกหรือรังไข่ เช่น เนื้องอกมดลูก เยื่อบุโพรงมดลูกเจริญผิดที่ มะเร็งเยื่อบุโพรงมดลูก มะเร็งหรือเนื้องอกที่ปากมดลูก เป็นต้น- ภาวะแทรกซ้อนจากการตั้งครรภ์ เช่น แท้ง ตั้งครรภ์นอกมดลูก เป็นต้น คือถ้าไม่ได้เริ่มทานยาคุมกำเนิดภายใน 5 วันนับตั้งแต่มีประจำเดือนมา ยาคุมกำเนิดอาจจะไม่สามารถออกฤทธิ์ในการป้องกันการตั้งครรภ์ได้ หากมีเพศสัมพันธ์ในช่วงเริ่มทานยาคุมกำเนิดก่อนที่จะกินติดต่อกัน 7 วัน ก็มีโอกาสที่จะตั้งครรภ์ได้-เกร็ดเลือดต่ำ การแข็งตัวของเลือดผิดปกติ-โรคไทรอยด์แนะนำหยุดรับประทานยาคุมกำเนิด งดการมีเพศสัมพันธ์ และไปตรวจกับสูตินรีแพทย์ เพราะถ้าเลือดมาติดต่อกัน 8-9 วันน่าจะผิดปกติค่ะ ถ้ามีอาการซีด เพลียจากการเสียเลือด ปวดหน่วงท้องน้อยมาก ควรรีบไป ระหว่างนี้ไม่ควรซื้อยาฮอร์โมนหรือยาสตรีใดๆมารับประทานเองนะคะ